cyanic-selkie/wikianc huggingface dataset:
আলিমুল ইসলাম (বীর প্রতীক)
মুক্তিযুদ্ধে ভূমিকা
১৯৭১ সালের অক্টোবর মাসের প্রথম দিক। বৃহত্তর বরিশাল জেলার ঝালকাঠি, নলছিটি ও রাজাপুর এলাকায় যুদ্ধরত মুক্তিযোদ্ধারা যৌথভাবে ভান্ডারিয়া থানা আক্রমণের পরিকল্পনা করেন। এরপর মুক্তিযোদ্ধাদের কয়েকটি দল ঝালকাঠির গাবখান চ্যানেলের তীরে সেহাঙ্গল গ্রামে মিলিত হয়। একটি দলের নেতৃত্বে ছিলেন আলিমুল ইসলাম। তাদের সার্বিক নেতৃত্বে ছিলেন মোহাম্মদ শাহজাহান ওমর (বীর উত্তম)। মুক্তিযোদ্ধাদের সেহাঙ্গল গ্রাম থেকে ভান্ডারিয়া থানা আক্রমণে যাওয়ার কথা ছিল। নির্দিষ্ট দিন (সঠিক তারিখ জানা যায়নি) তারা ভান্ডারিয়ায় আক্রমণের জন্য প্রস্তুতি নিতে থাকেন। এমন সময় খবর আসে, গাবখান চ্যানেলের কাউখালী প্রান্ত থেকে পাকিস্তান সেনাবাহিনীর একটি গানবোট সেহাঙ্গলের দিকে এগিয়ে আসছে। এ অবস্থায় আলিমুল ইসলামসহ মুক্তিযোদ্ধারা ভান্ডারিয়ায় যাওয়ার পরিকল্পনা বাতিল করেন। তারা দ্রুত অবস্থান নেন সেহাঙ্গল প্রাথমিক বিদ্যালয়ের আশপাশে। গানবোটটি তাদের অবস্থানের কাছে আসামাত্র তারা আক্রমণ চালান। প্রথমে তারা গানবোট লক্ষ্য করে একটি দুই ইঞ্চি মর্টার ছোড়েন। নিখুঁত নিশানায় সেটি গানবোটে পড়ে, কিন্তু কোনো এক কারণে বিস্ফোরিত হয়নি। এরপর পাকিস্তানি সেনারা তাদের পাল্টা আক্রমণ করে। পাকিস্তানিরা গানবোট থেকে একের পর এক শেল ছোড়ে। সেখানে ছিল অনেক খেজুরগাছ। শেলের আঘাতে কয়েকটি বড় খেজুরগাছ ভেঙে পড়ে। একটির ভাঙা অংশ একজন মুক্তিযোদ্ধার গায়ের ওপর পড়ে। তিনি সঙ্গে সঙ্গে মারা যান। এ ছাড়া শেলের স্প্লিন্টারের আঘাত ও গুলিতে কয়েকজন মুক্তিযোদ্ধা আহত হন। পাকিস্তান সেনাবাহিনীর তীব্র আক্রমণে মুক্তিযোদ্ধাদের অনেকে ছত্রভঙ্গ হয়ে পেছনে চলে যান। আকস্মিক এই বিপর্যয়ে আলিমুল ইসলাম মনোবল হারাননি, বিচলিতও হননি। তার দলের সহযোদ্ধাদের সঙ্গে নিয়ে মাটি কামড়ে নিজেদের অবস্থানে থেকে বিপুল বিক্রমে পাকিস্তানি আক্রমণ মোকাবিলা করেন। তাদের বীরত্বে উজ্জীবিত হন অন্যান্য দলের মুক্তিযোদ্ধারা। দুই পক্ষে তুমুল যুদ্ধ চলতে থাকে। এর মধ্যে ছত্রভঙ্গ হয়ে যাওয়া মুক্তিযোদ্ধারাও পুনঃসংগঠিত হয়ে আক্রমণে অংশ নেন। এতে মুক্তিযোদ্ধাদের শক্তি বৃদ্ধি হয়। তারা সবাই সাহসিকতার সঙ্গে পাকিস্তান সেনাবাহিনীর ওপর ঝাঁপিয়ে পড়েন। মুক্তিযোদ্ধাদের নতুন পাল্টা তীব্র আক্রমণের মুখে পাকিস্তানিরা আর টিকতে পারেনি। একপর্যায়ে বেশ ক্ষয়ক্ষতি স্বীকার করে তারা পিছু হটে পালিয়ে যায়। এদিন যুদ্ধের একপর্যায়ে আলিমুল ইসলামও পাকিস্তান সেনাবাহিনীর ছোড়া শেলের স্প্লিন্টারের আঘাতে আহত হন। এর পরও তিনি যুদ্ধক্ষেত্র ছেড়ে যাননি। যুদ্ধক্ষেত্রেই প্রাথমিক চিকিৎসা নিয়ে পুনরায় যুদ্ধ করেন।
পূজা উমাশঙ্কর
পূজা উমাশঙ্কর বা পূজা গৌতমি উমাশঙ্কর (Pooja Umashankar বা Pooja Gauthami Umashankar)(জন্ম: ২৫শে জুন, ১৯৮১) একজন শ্রীলঙ্কান অভিনেত্রী। তিনি পূজা নামেই বেশি পরিচিত। তিনি মূলত মূলধারার চলচ্চিত্রে এসেছেন কিছু তামিল সিনেমায় অভিনয়ের মাধ্যমে।
প্রাথমিক জীবন
তার মা সন্ধ্যা যিনি সিংহলি এবং বাবা উমাশঙ্কর একজন ভারতীয়। মি. উমাশঙ্কর হিন্দুস্থান ইউনিলিভারের একজন ব্যাবস্থাপক হিসেবে কর্মরত। পূজা কন্নড়, সিংহলি, তামিল এবং ইংরেজি ভাষায় কথা বলতে পারেন। প্রাথমিক শিক্ষা সম্পন্ন করার পর তিনি ভারতে চলে আসেন। পরবর্তিতে তিনি বালদুইন গার্লস হাইস্কুলে পুনরায় শিক্ষা গ্রহণ শুরু করেন। এবং মাউন্ট কারমেল কলেজ থেকে এমবিএ সম্পন্ন করেন।
অমরিশ পুরি
অমরিশ লাল পুরি (২২ জুন ১৯৩২ – ১২ জানুয়ারি ২০০৫ ) একজন ভারতীয় অভিনেতা ও থিয়েটার শিল্পী ছিলেন। তিনি অনেক হিন্দি চলচ্চিত্ৰে খল চরিত্ৰে অভিনয়ের জন্য জনপ্রিয়। তিনি তার অভিনয়ের জন্য তিনবার শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার লাভ করেন।
অভিনয় জীবন
তিনি সত্যদেব দুবে ও গিরিশ কারনাড এর মত বিখ্যাত নাট্যকারের সাথে কাজ করার সুযোগ লাভ করেছিলেন। ১৯৭০ সালে দেব আনন্দের প্ৰেম পুজারী ছবির মাধ্যমে তার বলিউডে অভিষেক ঘটেছিল। অধিকাংশ ছবিতে খলনায়কের চরিত্ৰে অভিনয় করে দৰ্শকদের মন জয় করেছিলেন। তিনি বাংলা,হিন্দি, কন্নড়, মারাঠি, ইংরেজি, পাঞ্জাবী, মালায়ালাম, তেলুগু এবং তামিল সহ বিভিন্ন ভাষার সিনেমায় অভিনয় করেছেন। তিনি প্ৰায় ৪০০ এর অধিক ছবিতে অভিনয় করেছিলেন। মিষ্টার ইণ্ডিয়া, বিধাতা, মেরি জংগ, ত্ৰিদেব, ঘায়েল, দামিনী, করণ–অৰ্জুন, নায়ক এর মত ছবিতে অভিনয় করে বিশেষভাবে জনপ্রিয় হন।
মৃত্যু
পুরি ২০০৫ সালের ১২ জানুয়ারিতে ৭২ বছর বয়সে মেলোডিসপ্লাস্টিক সিন্ড্রোমে (যা কিনা এক দুর্লভ ধরনের ব্লাড ক্যান্সার) আক্ৰান্ত হয়ে মুম্বইয়ে মৃত্যুবরণ করেন। ২০১৯ সালের ২২ জুন গুগল তার ৮৭তম জন্মদিন উপলক্ষে ডুডল প্ৰকাশ করেছিল।
কাদেরিয়া বাহিনী
thumb|যুদ্ধের পর কাদেরিয়া বাহিনীর প্রধান [[আবদুল কাদের সিদ্দিকী|বঙ্গবীর কাদের সিদ্দিকীর অস্ত্র জমাদান]] কাদেরিয়া বাহিনী ১৯৭১ সালে বাংলাদেশের স্বাধীনতা যুদ্ধ চলাকালে স্বাধীনতার পক্ষে গঠিত একটি সশস্ত্র গেরিলা বাহিনী। এ বাহিনীর নেতা ছিলেন বঙ্গবীর কাদের সিদ্দিকী। যুদ্ধকালীন সময়ে এই ক্ষুদ্র অথচ লড়াকু বাহিনীটি সাহসিকতার জন্য স্বাধীনতাকামী জনসাধারণের কাছে সুপরিচিতি লাভ করে এবং নেতার নামানুসারে কাদেরিয়া বাহিনী নামে খ্যাতি লাভ করে। সে সময় কাদের সিদ্দিকী "বঙ্গবীর" এবং "বাঘা সিদ্দিকী" নামে পরিচিত হন।
গঠন
১৯৭১ সালের ১ মার্চ স্বাধীন বাংলা গণ মুক্তি পরিষদের টাঙ্গাইল জেলা ইউনিট গঠিত হয়। তারা স্থানীয় যুবকদের সংগঠিত করে এবং তাদের সামরিক প্রশিক্ষণ দেয়। অপারেশন সার্চলাইট চালুর পরে, টাঙ্গাইলের স্থানীয় মুক্তি বাহিনী মির্জাপুরের গোরান-সতিয়াচরে টাঙ্গাইলের রাস্তায় অবরোধ স্থাপন করে। পাকিস্তান সেনাবাহিনী অবরোধ ভেঙে ৩ এপ্রিল টাঙ্গাইলে প্রবেশ করে। আবদুল কাদের সিদ্দিকী (বীর উত্তম) বর্তমান বাংলাদেশের টাঙ্গাইলে ১০,০০০ বেসামরিক ব্যক্তি নিয়ে একটি বাহিনী গঠন করেন। এই বাহিনীটি টাঙ্গাইল অঞ্চলে পাকিস্তানি সেনাবাহিনীর বিরুদ্ধে বহু গেরিলা যুদ্ধে জয়লাভ করে। কাদের সিদ্দিকী বাল্লা গ্রামের কাছে মাকরার যুদ্ধে আহত হন। বাংলাদেশের স্বাধীনতা যুদ্ধের সময় এর সদর দপ্তর ছিল টাঙ্গাইল জেলার সখিপুর উপজেলার মহানন্দপুর গ্রামের একটি ভবনে যেখানে বর্তমানে মহানন্দপুর বিজয় স্মৃতি উচ্চ বিদ্যালয় অবস্থিত।
জাহাজমারার যুদ্ধ
একাত্তরের ১০ ই আগস্ট, টাঙ্গাইলের কাদের বাহিনী অস্ত্র, গোলাবারুদ ও জ্বালানী সংবলিত পাকিস্তান সেনাবাহিনীর দুটি জাহাজে আক্রমণ করে। দুটি জাহাজের নাম ছিলো এসটি রাজন এবং এসইউ ইঞ্জিনিয়ার্স এলসি-৩। সিরাজকান্দিতে যমুনা ও ধলেশ্বরী নদীর অভিসরণ বিন্দুতে তাদের আক্রমণ করা হয়েছিল। সংক্ষিপ্ত লড়াইয়ের পরে কাদেরিয়া বাহিনী বিজয়ী পক্ষ হিসাবে আত্মপ্রকাশ করে। তারা এই অঞ্চলে পাকিস্তান সেনাবাহিনীর সরবরাহকে ক্ষতিগ্রস্ত করে। যুদ্ধটি জাহাজমারা যুদ্ধ  নামে পরিচিতি পায়। গণপূর্ত বিভাগ যুদ্ধের জায়গার কাছে একটি স্মৃতিসৌধ তৈরি করেছে।
টাঙ্গাইলের স্বাধীনতা
একাত্তরের ১০ ডিসেম্বর ২ হাজার ভারতীয় সৈন্য টাঙ্গাইলে অবতরণ করে। তারা কাদেরিয়া বাহিনীর সাথে যোগ দেয়। উভয় বাহিনী মিলে টাঙ্গাইলকে পাকিস্তান সেনাবাহিনী থেকে মুক্তি করে। নতুন টাঙ্গাইল শহরটি পাকিস্তানের সর্বশেষ দুর্গ ছিল। টাঙ্গাইল ১১ ই ডিসেম্বর মুক্ত হয়েছিল।
১৯৭১ সালের ১৬ ডিসেম্বরে কাদেরিয়া বাহিনী ভারতীয় মিত্র বাহিনীর সাথে ঢাকায় প্রবেশ করে।
বিগঠন
একাত্তরের ১৬ ডিসেম্বর পাকিস্তান সেনাবাহিনীর আত্মসমর্পণের পরেও শেখ মুজিব পাকিস্তানে ছিলেন। তাকে সামরিক ট্রাইব্যুনাল মৃত্যুদন্ডে দণ্ডিত করেছিল। কাদের সিদ্দিকী ঘোষণা দেন যে মুজিব ফিরে না আসা পর্যন্ত তিনি এবং তাঁর ৫০ হাজার লোক আত্মসমর্পণ করবেন না। ১৯৭২ সালে মুজিব পাকিস্তান থেকে ফিরে আসলে, কাদের এবং তার লোকেরা টাঙ্গাইল শহরের বিন্দুবাসিনী বালক উচ্চ বিদ্যালয়ে মুজিবের কাছে অস্ত্র সমর্পণ করেছিল।
মক্কার যুদ্ধ (১৯১৬)
মক্কার যুদ্ধ ১৯১৬ সালের জুন ও জুলাই মাসে ইসলামের পবিত্র শহর মক্কায় সংঘটিত হয়। ১০ জুন মক্কার শরিফ ও বনু হাশিম গোত্রের প্রধান হুসাইন বিন আলী উসমানীয় খিলাফতের বিরুদ্ধে এই শহরে বিদ্রোহের সূচনা করেন। মক্কার যুদ্ধ প্রথম বিশ্বযুদ্ধকালীন আরব বিদ্রোহের একটি অংশ ছিল।
পটভূমি
হুসাইন বিন আলী এডেন থেকে আলেপ্পো পর্যন্ত একটি বিস্তৃত আরব রাষ্ট্র গঠনের ব্যাপারে পরিকল্পনা করেন। এ উদ্দেশ্যে তিনি ব্রিটিশদের সাহায্য চান। তার চার পুত্রকে তিনি এজন্য অনুপ্রাণিত করেন।
ঘটনাসমূহ
১৯১৬ সালের জুনের দিকে অধিকাংশ উসমানীয় সেনা তাইফ গমন করে। হেজাজের গভর্নর গালিব পাশা এখানে অবস্থান করছিলেন। মক্কার প্রতিরক্ষার জন্য মাত্র ১,০০০ জন সৈনিক অবশিষ্ট ছিল। হুসাইন বিন আলী যখন বিদ্রোহের সূচনা চিহ্নিত করে হাশেমি প্রাসাদের জানালা দিয়ে শূণ্যে গুলি ছুড়েন তখন অধিকাংশ সৈনিক ব্যারাকে ঘুমন্ত ছিল। শব্দ শুনে তার ৫০০০ সমর্থক মক্কাকে পর্যবেক্ষণকারী তিনটি দুর্গ ও জেদ্দা সড়কের পাশে অবস্থিত জিরওয়াল ব্যারাকে তুর্কি বাহিনীর উপর গুলি ছুড়তে শুরু করে। এই আক্রমণ অতর্কিতে সংঘটিত হয় এবং দায়িত্বরত তুর্কি কমান্ডিং অফিসার এটিকে বিদ্রোহের সূচনা বুঝতে ব্যর্থ হন। শরিফ ও উসমানীয় ব্যানারগুলো একই রঙের হওয়ায় তুর্কি কমান্ডার পার্থক্য ধরতে পারেননি। তিনি পরিস্থিতির ব্যাপারে শরিফ হুসাইনকে ফোন করেন। হুসাইন তাকে কারণ জানান ও তুর্কি কমান্ডারকে আত্মসমর্পণ করতে বলেন। কমান্ডার এ দাবি প্রত্যাখ্যান করেন। এরপর যুদ্ধ শুরু হয়। পরের দিন বনু হাশিম বাহিনী মসজিদুল হারামের পার্শ্ববর্তী সাফা কোণে বাশ-কারাকলের দিকে অগ্রসর হয় ও তা দখল করে। তৃতীয় দিন উসমানীয় গভর্নর ও ডেপুটি গভর্নরের অফিস দখল করা হয়। বন্দী ডেপুটি গভর্নর অবশিষ্ট তুর্কি সৈনিকদেরকে আত্মসমর্পণ করতে আদেশ দেন। সৈনিকরা তা প্রত্যাখ্যান করে।
এরপর অচলাবস্থার সৃষ্টি হয়। স্যার রেজিনাল্ড উইনগেট প্রশিক্ষিত মিশরীয় গানার সহযোগে সুদান থেকে জেদ্দার মধ্য দিয়ে দুটি কামান পাঠান। তারা তুর্কি দুর্গের দেয়াল ভেঙ্গে ফেলতে সক্ষম হয়। শরিফি বাহিনী আক্রমণ করে ও আত্মরক্ষাকারী সৈনিকরা বন্দী হয়। ৪ জুলাই তিন সপ্তাহ ধরে কঠোর প্রতিরোধের পর মক্কার শেষ তুর্কি প্রতিরোধ জিরওয়াল ব্যারাক আত্মসমর্পণ করে।
পাহাড়ি বুলবুলি
পাহাড়ি বুলবুল (Ixos mcclellandii) হলো বুলবুল পরিবারের পাইকোনোটিড গণের একটি সংবার্ড প্রজাতি। একে প্রায়শই হাইপিসিপেটে অন্তর্ভুক্ত করা হয়, তবে এটি Ixos এর সুন্দা বুলবুল প্রজাতির কাছাকাছি বলে মনে হয়। এটি দক্ষিণ-পূর্ব এশিয়াতে পাওয়া যায় এবং আইইউসিএন দ্বারা এটি হুমকিমুক্ত প্রজাতি বলে বিবেচিত। এটির নামকরণ করা হয়েছে ব্রিটিশ ইস্ট ইন্ডিয়া কোম্পানির সার্জন জন ম্যাকক্লল্যান্ডের নামে।
শ্রেণিবিন্যাস
পাহাড়ি বুলবুলি মূলত ১৮৪০ সালে টমাস হর্সফিল্ডের হাইপসিপেটে গোত্রে বর্ণিত হয়েছিল। পাহাড়ি বুলবুলির বিকল্প নামগুলির মধ্যে রয়েছে সবুজ-ডানাযুক্ত বুলবুল, ম্যাকক্লেল্যান্ডের বুলবুল, ম্যাকক্লিল্যান্ডের রুফস-বেলিড বুলবুল, পর্বতযুক্ত বুলবুল এবং রাউফাস-পেটযুক্ত বুলবুল। সাধারণ নামের মধ্যে রয়েছে আরো রয়েছে 'পার্বতী বুলবুল' ও ক্যামেরুন গ্রিনবুল।
উপপ্রজাতি
এ পর্যন্ত এ প্রজাতির নয়টি উপপ্রজাতি শনাকৃত করা হয়েছে:
স্বাধীনতা-শ্রেণীর কর্ভেট
স্বাধীনতা-শ্রেণী হলো গণচীনে নির্মিত টাইপ ০৫৬ আলফা স্টেলথ গাইডেড মিসাইল কর্ভেট জাহাজের শ্রেণী যা বাংলাদেশ নৌবাহিনী কর্তৃক ব্যবহৃত হয়। এই জাহাজগুলো চায়না শিপবিল্ডিং ইন্ডাস্ট্রি কর্পোরেশন এর প্রযুক্তিগত সহায়তায় উচ্যাং শিপইয়ার্ডে নির্মাণ করা হয়। টাইপ ০৫৬ কর্ভেট সিরিজের উপর ভিত্তি করে নির্মিত প্রতিটি জাহাজ সামুদ্রিক এবং উপকূলীয় অঞ্চলে অবৈধ অনুপ্রবেশ, চোরাচালান রোধ, জলদস্যুতা দমন, সমুদ্রে উদ্ধার অভিযান, সুনীল অর্থনীতির বিভিন্ন কর্মকান্ড পরিচালনাসহ মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এছাড়াও যুদ্ধকালীন সময়ে সমুদ্র নিয়ন্ত্রণ প্রতিষ্ঠা, যুদ্ধকালীন অপারেশন পরিচালনা করা, শান্তিকালীন সময়ে সার্বক্ষণিক উপস্থিতির মাধ্যমে প্রতিপক্ষকে সতর্ক করা, বাণিজ্যিক জাহাজের নিরাপত্তা এবং পরিবেশ দূষণ প্রতিরোধ, সমুদ্রে টহল প্রদান, মৎস্য সম্পদ রক্ষা, চোরাচালান প্রতিরোধ, জলদস্যুতা প্রতিরোধ / দমন এবং তেল ও গ্যাস সম্পদের নিরাপত্তা প্রদান, আইন শৃংখলা রক্ষা, অবৈধ অস্ত্র উদ্ধার, সমুদ্রে উদ্ধার অভিযান ইত্যাদি পরিচালনা করতে এসব যুদ্ধজাহাজের প্রয়োজন ছিলো। এছাড়া জাতিসংঘ শান্তিরক্ষা মিশনে অংশগ্রহণ, আন্তর্জাতিক ও আঞ্চলিক জোটের সঙ্গে অপারেশন পরিচালনা, বহুজাতিক প্রশিক্ষণ, মহড়া ও ওয়ারগেম ইত্যাদি পরিচালনার কাজেও এসব জাহাজের প্রয়োজনীয়তা বিশেষভাবে পরিলক্ষিত হয়। এরই ধারাবাহিকতায় ০৮ জানুয়ারী, ২০১৩ সালে উচ্যাং শিপইয়ার্ডে বানৌজা স্বাধীনতা ও বানৌজা প্রত্যয় জাহাজ দুটির নির্মাণকাজ শুরু হয়।
ওয়ারেন থমাস ফ্যারেল
ওয়ারেন থমাস ফ্যারেল (জন্ম জুন ২৬, ১৯৪৩) একজন আমেরিকান রাজনৈতিক বিজ্ঞানী, একটিভিস্ট বা সক্রিয় আন্দোলনকর্মী এবং পুরুষ ও নারী বিষয়ক সাতটি বইয়ের লেখক।
ফ্যারেল প্রাথমিকভাবে ১৯৭০ সালে দ্বিতীয় তরঙ্গ নারীবাদের সমর্থক হিসেবে খ্যাতি লাভ করেন; তিনি ন্যাশনাল অর্গানাইজেশন ফর উইমেন (নাও) এর নিউ ইয়র্ক সিটি বোর্ডে দায়িত্ব পালন করেন। যদিও আজ তাকে "পুরুষদের আন্দোলনের জনক" হিসেবে বিবেচনা করা হয়। তিনি জনসম্মুখে প্রচার করা শুরু করেন "পুরুষকে দোষারোপ করে যেমন কোন নারী আন্দোলন হওয়া উচিত নয়, একইভাবে নারীকে দোষারোপ করে কোন পুরুষ আন্দোলন নয়, বরং আন্দোলন হতে হবে একটি লিঙ্গ মুক্তি আন্দোলনের মত; যার ফলে নারী পুরুষের কাজের ক্ষেত্র এবং ভাবনা চিন্তা আলাদা হতে হবে; অতীতের এধরনের প্রথাগত ভূমিকা থেকে মুক্ত হয়ে ভবিষ্যতে তারা যেন আরো প্রগতিশীল এবং নারীশ-পুরুষ বৈষম্য হ্রাস করে নমনীয় হয়ে উঠে।"
তার বইয়ে উঠে এসেছে ইতিহাস, আইন এবং সমাজ বিদ্যার নানা বিষয় (দ্য মিথ অব মেল পাওয়ার); দম্পতির মধ্যকার যোগাযোগ (উইম্যান ক্যান্ট হিয়ার হোয়াট ম্যান ডোন্ট সেয়, এবং বাবা ও সন্তানের পুনর্মিলন); অর্থনীতি এবং কর্মজীবন নিয়ে (হোয়াই ম্যান আর্ন মোর); শিশুর মনোবিজ্ঞান এবং শিশুর তত্ত্বাবধান নিয়ে (ফাদার এন্ড চাইল্ড রিইউনিয়ন); এবং কিশোর থেকে প্রাপ্তবয়স্ক হওয়ার মনস্তত্ত্ব এবং সামজিকীকরণ (হোয়াই ম্যান আর দ্য ওয়ে দেয় আর, দ্য লিবার্টেড ম্যান এবং ডাস ফেমিনিজম ডিস্ক্রিমিনেট এগেন্সট ম্যান)। এইসব বই নারী এবং পুরুষ নিয়ে গবেষণার উপর ভিত্তি করে লিখা হয়েছে। ব্যত্যয় ঘটে নি তার ২০১৮ সালে প্রকাশিত বই দ্য বয় ক্রাইসিস এর ক্ষেত্রেও।
প্রাথমিক জীবন এবং শিক্ষা
ফ্যারেল ১৯৪৩ সালে জন্মগ্রহণ করেন। তিনি তার তিন ভাইবোনের জ্যেষ্ঠ; তার পিতা একজন হিসাবরক্ষক এবং মা গৃহিণী। তিনি নিউ জার্সিতে বড় হয়েছেন। ফ্যারেল ১৯৬১ খ্রিষ্টাব্দে নিউ জার্সির মিডল্যান্ড পার্ক হাই স্কুল থেকে স্নাতক সম্পন্ন করেন যেখানে তিনি ছাত্র সংগঠনের সভাপতি ছিলেন।
ফ্যারেল ১৯৬৫ সালে মন্টক্লেয়ার স্টেট ইউনিভার্সিটি থেকে সামাজিক বিজ্ঞানে বি.এ. করেন। একজন কলেজ ছাত্র হিসেবে, ফ্যারেল ছাত্র-জাতীয় শিক্ষা এসোসিয়েশনের জাতীয় সহ-সভাপতি ছিলেন। তৎকালীন প্রেসিডেন্ট লিন্ডন বি জনসন তাকে হোয়াইট হাউজে শিক্ষা বিষয়ক সম্মেলনে আমন্ত্রণ জানান।
১৯৬৬ সালে তিনি ইউনিভার্সিটি অফ ক্যালিফোর্নিয়া, লস এঞ্জেলেস থেকে রাষ্ট্রবিজ্ঞানে এম এ এবং ১৯৭৪ সালে নিউ ইয়র্ক বিশ্ববিদ্যালয় থেকে একই বিভাগে পিএইচডি ডিগ্রি লাভ করেন। এনওয়াইইউতে পিএইচডি সম্পন্ন করার সময় তিনি নিউ ইয়র্ক বিশ্ববিদ্যালয়ের প্রেসিডেন্টের সহকারী হিসেবে দায়িত্ব পালন করেন।
নারীবাদী ভিত্তি
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Dr._Warren_Farrell_on_the_Mike_Douglas_Show,_circa_1976.jpg|বাম|থাম্ব|ডঃ ওয়ারেন ফ্যারেল ১৯৭৬ সালে [[অ্যালান আলডা, বিলি ডেভিস, জুনিয়র এবং মেরিলিন ম্যাককু'র সাথে দ্য মাইক ডগলাস শোতে "পুরুষদের সৌন্দর্য প্রতিযোগিতা" নামক একটি প্রতিযোগিতা পরিচালনা করেন।]] ১৯৬০-এর দশকের শেষের দিকে যখন নারী আন্দোলনের দ্বিতীয় তরঙ্গ বিকশিত হয়, তখন তার প্রতি ফ্যারেলের সমর্থন ছিল। এর ফলে সেই সময় ন্যাশনাল অর্গানাইজেশন ফর উইমেন্স এর নিউ ইয়র্ক সিটি শাখা থেকে ফ্যারেলকে একটি পুরুষদের দল গঠন করতে অনুরোধ করা হয়। সেই দলটির সৃষ্টির প্রতিক্রিয়ায় আরও প্রায় ৩০০টি নারী ও পুরুষের দল গড়ে ওঠে, এবং তিনিই ১৯৭১ থেকে ১৯৭৪ সাল পর্যন্ত চার বছর নিউ ইয়র্ক শহরের ন্যাশনাল অরগানাইজেশন ফর উইমেন এর বোর্ড অফ ডিরেক্টরদের তালিকায় তিনবার নির্বাচিত হন। ১৯৭৪ সালে ফ্যারেলের স্ত্রী একজন হোয়াইট হাউজ ফেলো হলে তিনি ন্যাশনাল অরগানাইজেশন ফর উইমেন ও রাটগারস বিশ্ববিদ্যালয়ে তার শিক্ষকতার পেশা ত্যাগ করেন, এবং স্ত্রীর সাথে ওয়াশিংটন ডিসিতে গিয়ে বসবাস করেন। পরবর্তিতে তার বিবাহবিচ্ছেদ ঘটে।
ফ্যারেল মানুষের মধ্যে বিপরীত লৈঙ্গিক ভূমিকার (রোল-রিভার্সাল) অভিজ্ঞতা তৈরির জন্যও পরিচিত ছিলেন। তার উদ্দেশ্য ছিল উভয় লিঙ্গকেই বিপরীত লিঙ্গের "চামড়া ধারণ করিয়ে এক মাইল হাঁটানো"। এর মধ্যে সবচেয়ে বেশি জনপ্রিয় হয় "পুরুষদের সৌন্দর্য প্রতিযোগিতা" এবং "রোল-রিভার্সাল ডেইট"। পুরুষের সৌন্দর্য প্রতিযোগিতায়, প্রত্যেক পুরুষকে নারীর জীবনের প্রতিটি "সৌন্দর্য প্রতিযোগিতার" অভিজ্ঞতার মুখোমুখি দাঁড় করানো হয় যাকে নারীরা এড়িয়ে যেতে পারেনা। চোখাচোখি থেকে যৌন মিলন পর্যন্ত পুরুষকে "প্রত্যাখ্যাত হবার যে ১৫০টি ঝুঁকি বহন করে চলতে হয়" "রোল রিভার্সাল ডেটে" নারীদেরকে সেগুলোর থেকেই কয়েকটি গ্রহণ করতে উৎসাহিত করা হয়।
ব্যক্তিগত জীবন
ফ্যারেল গণিতবিদ এবং আইবিএমের কার্যনির্বাহী উরসুলাকে ১৬ বছর বয়সে বিবাহ করেন। বিবাহের ১০ বছর পর তিনি এবং উরসেই আলাদা হয়ে যান এবং পরবর্তীতে বিবাহ বিচ্ছেদ (তালাক) ঘটান। ২০ বছর একা থাকার পর তিনি ২০২০ খ্রিষ্টাব্দের অগাস্টে লিজ ডাউলিংকে বিবাহ করেন। তার দুইজন সৎ কন্যা আছে। তারা ক্যালিফোর্নিয়ার মিল ভ্যালীতে বাস করেন।
পিএলএ জাতীয় প্রতিরক্ষা বিশ্ববিদ্যালয়
পিএলএ জাতীয় প্রতিরক্ষা বিশ্ববিদ্যালয় হচ্ছে চীনেত পিপলস লিবারেশন আর্মি দ্বারা পরিচালিত একটি জাতীয় প্রতিরক্ষা বিশ্ববিদ্যালয়। এটি চীনের শীর্ষ সামরিক শিক্ষা বিশ্ববিদ্যালয়।
পিএলএ কেন্দ্রীয় কমিটির নেতৃত্বে বেইজিং এ বিশ্ববিদ্যালয়টি পরিচালিত হয়। বিশ্ববিদ্যালয়ের বর্তমান সভাপতি জেনারেল ঝেং হি।
বিশ্ববিদ্যালয়টিতে সিঙ্গাপুর ও অস্ট্রেলিয়া থেকে আগত শিক্ষার্থীদের পাশাপাশি প্রযুক্তি স্থানান্তর ব্যবস্থার জন্য বিদেশী সংস্থাগুলির সাথে অংশীদারিত্ব করেছে।
দামিরি
দামিরি (১৩৪১-১৪০৫) বা পুরো নাম কামালুদ্দিন মুহাম্মাদ ইবনে মুসা দামিরি (كمال الدين محمد بن موسى الدميري) যাজকীয় অনুশাসন এবং প্রাকৃতিক ইতিহাসের উপর মিশর থেকে একজন আরব মুসলিম লেখক ছিলেন।
পদ্ধতিগতভাবে আরবি প্রাণীবিদ্যার জ্ঞানকে বিস্তৃত করার জন্য তিনি প্রথম কাজটি লিখেছিলেন।
জীবন
দামিরি দমইয়াতের কাছে দামিরা নামক দুটি শহরের একটির বাসিন্দা এবং মিশরে তার জীবন কাটিয়েছেন। শাফিঈ মাযহাবের অনুসারী হওয়ায় তিনি কায়রোর রুকনিয়ায় এবং আল-আজহারেও ইতিহাসের অধ্যাপক হন; তিনি এই কাজের সাথে সম্পর্কিত নববির মিনহাজুত তালিবিনের একটি ভাষ্য লিখেছেন।
কাজটি তিনটি আকারে বিদ্যমান। পূর্ণাঙ্গটি মিশরে বেশ কয়েকবার প্রকাশিত হয়েছে; পাণ্ডুলিপিতে একটি মধ্যস্থতা এবং একটি সংক্ষিপ্ত সংশোধিত বিদ্যমান। সংক্ষিপ্তগুলো বিভিন্ন সময়ে বেশ কয়েকটি সংস্করণ তৈরি করা হয়েছে, তার মধ্যে সুয়ুতির পদ্য একটি, যা আব্রাহাম একচেলেনসিস (প্যারিস, ১৬৬৭) লাতিন ভাষায় অনুবাদ করেছিলেন। বোচার্টাস তার হাইরোজোইকনে (১৬৬৩) দামিরির কাজ ব্যবহার করেছেন। এছাড়া লেফটেন্যান্ট-কর্নেল জয়কার (বোম্বে, ১৯০৬-১৯০৮) ইংরেজিতে সমগ্রটির একটি অনুবাদ করেছেন।
এমএল সাবিত আল হাসান
এমএল সাবিত আল হাসান ছিল বাংলাদেশের একটি যাত্রীবাহী লঞ্চ যা ২০২১ সালের ৪ এপ্রিল ঢাকা থেকে ১৬ কিলোমিটার দক্ষিণে শীতলক্ষ্যা নদীতে ডুবে যায়। লঞ্চটিতে প্রায় ১০০ জন যাত্রী ছিল, যার মধ্যে ৩৫ জন মারা যান।
লঞ্চ
১৯৮৩ সালে নির্মিত নৌযানটি কাঠের তৈরি ছিল। ২০০৩ সালে এটিকে স্টিলে রূপান্তর করা হয়। এর নিবন্ধন নং ছিল এম-১০৩৮৩ এবং এর দৈর্ঘ্য ছিল ১৬.২ মিটার। এর যাত্রী ধারণক্ষমতা ছিল সর্বোচ্চ ৬৮ জন। ২০২১ সালের ১০ জানুয়ারি, নৌ পরিবহন অধিদফতরের নারায়ণগঞ্জ কার্যালয় থেকে সার্ভে করা লঞ্চটির চলাচলের অনুমতি ছিল ২৫ ডিসেম্বর ২০২১ পর্যন্ত।
ডুবি
৪ এপ্রিল ২০২১ তারিখে, সন্ধ্যা ৭টার দিকে সদর উপজেলার চর সৈয়দপুর কয়লা ঘাট ও বন্দর মদনগঞ্জ এলাকার মাঝামাঝি শীতলক্ষ্যায় নির্মাণাধীন সেতুর নিচে এসএকে এল-৩ নামক কার্গোটি “এমএল সাবিত আল হাসান” নামের যাত্রীবাহী লঞ্চকে ধাক্কা দেয়। এতে লঞ্চটি ডুবে যায় ও ৩৪ জন ডুবে মারা যান। পরে আরও একজন মারা যান। লঞ্চটি মুন্সীগঞ্জ যাচ্ছিল।
ঘটনার পর ঘটনাস্থল পরিদর্শন করে নারায়ণগঞ্জ জেলা প্রশাসক মোস্তাইন বিল্লাহ্, তিনি জানান, “অতিরিক্ত জেলা ম্যাজিস্ট্রেট (এডিএম) খারিজা তাহেরা ববিকে প্রধান করে সাত সদস্যের তদন্ত কমিটি গঠন করা হয়েছে”। এ সময় জেলা প্রশাসনের পক্ষ থেকে নিহতদের দাফনে প্রত্যেকের পরিবারকে ২৫ হাজার টাকা অনুদান দেওয়ার নির্দেশ দেন জেলা প্রশাসক।
৮ এপ্রিল সৈয়দপুর কয়লাঘাট এলাকায় দুটি তদন্ত কমিটির কাছে লঞ্চ দুর্ঘটনায় বেঁচে যাওয়া যাত্রী, মৃত যাত্রীদের আত্মীয়স্বজন ও প্রত্যক্ষদর্শী ২৬ জনের সাক্ষ্য গ্রহণ করা হয়। এক দিনেই গণশুনানি শেষ হয়। এই ডুবির ঘটনায় বেঁচে যাওয়া যাত্রী তানজিলা আক্তার ও মনিরা আক্তার মুন্নী জানান, ঘটনার দিন তাদের লঞ্চটি নির্মাণাধীন শীতলক্ষ্যা সেতুর কাছাকাছি আসতেই পেছন থেকে এসকেএল-৩ নামের কার্গো জাহাজটি ধেয়ে আসতে থাকে। ওই সময় লঞ্চের দোতলায় পেছনের দিকে থাকা যাত্রীরা চেঁচিয়ে কার্গোটির গতি কমাতে এবং লঞ্চ বরাবর না আসতে বলতে থাকেন। কিন্তু কার্গোর চালক তাতে পাত্তা না দিয়ে লঞ্চটিকে পেছন থেকে ধাক্কা দেন। ধাক্কা দিয়ে বেশকিছু দূর নিয়ে যান। এরপর লঞ্চটি একপাশে ঘুরে গিয়ে কাত হয়ে ডুবে যায়।
ঘটনার পর, এসকেএল-৩ জাহাজটি ঘটনাস্থল থেকে পলায়ন করে। ৮ এপ্রিল জাহাজটিকে মুন্সীগঞ্জের মেঘনা নদী থেকে জব্দ করে কোস্টগার্ড। ঘটনার সময় জাহাজটি ফিরোজা রঙের থাকলেও আটকের সময় জাহাজটির রং আকাশি পাওয়া যায়।
তদন্ত
এ ঘটনায় জেলা প্রশাসন, বিআইডব্লিউটিএ, নৌপরিবহন মন্ত্রণালয় ও নৌপরিবহন অধিদপ্তরসহ মোট ৪টি তদন্ত কমিটি গঠন করা হয়।
ঘটনার পর নারায়ণগঞ্জ বিআইডব্লিউটি’র উপ-পরিচালক (ভারপ্রাপ্ত) বাবু লাল বৈদ্য বাদী হয়ে অজ্ঞাতদের আসামি করে একটি মামলা দায়ের করেন।
হেমচন্দ্র
আচার্য হেমচন্দ্র ছিলেন একজন জৈন পণ্ডিত ও কবি। তিনি ব্যাকরণ, দর্শন, ভাষাবিজ্ঞান ও সমসাময়িক ইতিহাসের উপর গ্রন্থ রচনা করেছিলেন। জীবদ্দশায় তিনি একজন মহাপণ্ডিতের স্বীকৃতি অর্জন করেছিলেন। তাকে ‘কলিকালসর্বজ্ঞ’ (‘কলিযুগের সব কিছু জানেন যিনি’) উপাধি অর্জন করেছিলেন।
হেমচন্দ্র ও সিদ্ধরাজ
সম্ভবত ১১২৫ খ্রিষ্টাব্দ নাগাদ তার সঙ্গে সিদ্ধরাজ জয়সিংহের (সম্ভাব্য জীবৎকাল ১০৯২-১১৪১ খ্রিষ্টাব্দ) পরিচয় ঘটে। এরপরই সোলাঙ্কি রাজসভায় তার গুরুত্ব বৃদ্ধি পায়। ১১৩৫ খ্রিষ্টাব্দে যখন সিদ্ধরাজ মালব জয় করেন, তখন ধর থেকে অন্যান্য অনেক কিছুর সঙ্গে তিনি ভোজের রচনাবলিও নিয়ে আসেন। একদিন সিদ্ধরাজ সরস্বতী-কণ্ঠাভরণ (যেটি লক্ষণ প্রকাশ নামেও পরিচিত) নামে সংস্কৃত ব্যাকরণ সংক্রান্ত একটি সন্দর্ভ আবিষ্কার করেন। এই গ্রন্থটি পাঠ করে তিনি এতটাই অভিভূত হয়েছিলেন যে, তিনি রাজসভার পণ্ডিতদের একটি সহজ ও সরল ব্যাকরণ গ্রন্থ রচনার অনুরোধ জানান। হেমচন্দ্র সিদ্ধরাজকে কাশ্মীর থেকে আটটি শ্রেষ্ঠ ব্যাকরণ সন্দর্ভ নিয়ে আসার জন্য অনুরোধ করেন। সেগুলি অধ্যয়ন করে তিনি পাণিনির অষ্টাধ্যায়ী গ্রন্থের আদলে একটি নতুন ব্যাকরণ গ্রন্থ রচনা করেন। তিনি নিজের ও রাজার নামানুসারে এই গ্রন্থটির নামকরণ করেন সিদ্ধ-হেম-শব্দানুশাসন। গ্রন্থটি পাঠ করে সিদ্ধরাজ এতটাই খুশি হন যে, তিনি আদেশ দেন, গ্রন্থটি হাতির পিঠে চড়িয়ে যেন আহ্নিলওয়াড় পাটণের রাস্তায় পরিক্রমা করানো হয়। হেমচন্দ্র এই ব্যাকরণ গ্রন্থটির উদাহরণ বর্ণনার জন্য সোলাঙ্কি রাজবংশের ইতিহাস একটি মহাকাব্যের আকারে রচনা করেন। এই গ্রন্থটির নাম হল দ্ব্যশরায় কাব্য।
হেমচন্দ্র ও কুমারপাল
প্রভাচন্দ্র অনুসারে, সিদ্ধরাজ একবার তার ভ্রাতুষ্পুত্র কুমারপালকে হত্যা করতে যান। কারণ, জ্যোতিষীরা তাকে জানিয়েছিল, কুমারপালের হাতেই তার রাজ্য ধ্বংস হয়ে যাবে। হেমচন্দ্র পাণ্ডুলিপির একটি স্তুপের মধ্যে কুমারপালকে লুকিয়ে রেখে তাকে রক্ষা করেন। যদিও এই ধরনের ঘটনার উল্লেখ ভারতীয় লোকসাহিত্যে প্রায়শই দেখা যায়। এই ঘটনাটির ঐতিহাসিকতা নিয়েও সন্দেহের অবকাশ রয়েছে। তাছা বিভিন্ন সূত্রে সিদ্ধরাজের উদ্দেশ্য ভিন্ন ভিন্ন দেখানো হয়েছে।
হেমচন্দ্র কুমারপালের (১১৪৩-১১৭৩) উপদেষ্টা হয়েছিলেন। কুমারপালের রাজত্বকালে গুজরাত সংস্কৃতির একটি কেন্দ্রে পরিণত হয়। জৈন অনেকান্তবাদ দর্শনের প্রয়োগ ঘটিয়ে হেমচন্দ্র নিজের উদারমনস্কতার পরিচয় দিয়েছিলেন। তা দেখে কুমারপাল অভিভূত হয়েছিলেন। কুমারপাল ছিলেন শৈব। তিনি সোমনাথ মন্দির পুনর্নির্মাণের আদেশ দিয়েছিলেন। কিছু লোক হেমচন্দ্রের সম্মান বৃদ্ধিতে ঈর্শান্বিত হয়ে কুমারপালের কাছে অভিযোগ জানান যে, হেমচন্দ্র অত্যন্ত অহংকারী লোক। তিনি হিন্দু দেবদেবীদের সম্মান করেন না। এমনকি শিবকেও প্রণাম করেন না। কুমারপাল যখন মন্দির উদ্বোধন করেন, তখন সেই অনুষ্ঠানে হেমচন্দ্রকে আমন্ত্রণ জানানো হয়। হেমচন্দ্র নিজেই শিবলিঙ্গকে প্রণাম করে বলেন: "যিনিই জন্ম ও মৃত্যুর চক্রের কারণ আসক্তি ও ঘৃণার মতো অন্ধতাকে ধ্বংস করেন, আমি তাঁকেই প্রণাম করি; তা সে ব্রহ্মা, বিষ্ণু, শিব বা জিন যেই হোন না কেন।" শেষ পর্যন্ত রাজা হেমচন্দ্রের অনুগত ভক্তে পরিণত হন এবং জৈনধর্মের পৃষ্ঠপোষকতা শুরু করেন। ১১২১ সাল থেকে হেমচন্দ্র নিজেকে তরঙ্গে একটি জৈন মন্দির নির্মাণের কাজে নিযুক্ত করেন। কুমারপালকে প্রভাবিত করে তিনি জৈনধর্মকে গুজরাতের সরকারি ধর্মে পরিণত করান এবং রাজ্যে পশুহত্যা সম্পূর্ণভাবে বন্ধ করান। এর ফলে ধর্মের নামে পশুবলি গুজরাত থেকে সম্পূর্ণ উঠে যায়। এরই ফলশ্রুতিতে হেমচন্দ্রের ৯০০ বছর পরেও গুজরাতে দীর্ঘ সমুদ্র উপকূল থাকা সত্ত্বেও গুজরাতবাসী মূলত দুগ্ধজাত নিরামিষ খাদ্য গ্রহণ করেন।
মৃত্যু
হেমচন্দ্র তার মৃত্যুর ভবিষ্যদ্‌বাণী ছয় মাস আগে থেকেই করেছিলেন। শেষ দিনগুলিতে তিনি উপবাস করতেন। এই জৈন প্রথাটির নাম সল্লেখনা। আহ্নিলওয়াড় পাটনেই তার মৃত্যু হয়। তার মৃত্যুর সাল নিয়ে ভিন্ন ভিন্ন সূত্রে ভিন্ন ভিন্ন তথ্য পাওয়া যায়। তবে সাধারণভাবে মনে করা হয় যে, তিনি ১১৭৩ খ্রিষ্টাব্দে প্রয়াত হন।
রচনা
হেমচন্দ্র ছিলেন একজন ব্যতিক্রমী লেখক। তিনি সংস্কৃত ও প্রাকৃত ব্যাকরণ, কাব্য, ভাষাবিজ্ঞান, অভিধান, বিজ্ঞান ও ন্যায় সংক্রান্ত গ্রন্থ এবং ভারতীয় দর্শনের প্রায় সকল শাখার উপর গ্রন্থ রচনা করেছিলেন।
দ্ব্যশরায় কাব্য
ব্যাকরণ ব্যাখ্যার জন্য তিনি দ্ব্যশরায় কাব্য নামে একটি মহাকাব্য রচনা করেছিলেন। এটি সোলাঙ্কি রাজবংশের ইতিহাস। এই গ্রন্থটি সমসাময়িক যুগের গুজরাত অঞ্চলের ইতিহাসের একটি গুরুত্বপূর্ণ সূত্রও বটে।
ত্রিষষ্টি-শলাকা-পুরুষ-চরিত্র
ত্রিষষ্টি-শলাকা-পুরুষ-চরিত্র বা চৌষট্টি মহৎ ব্যক্তির জীবনী হল চব্বিশজন তীর্থঙ্কর এবং শলাকাপুরুষ নামে পরিচিত জৈন দর্শনের অন্যান্য গুরুত্বপূর্ণ ব্যাখ্যাতাদের একটি জীবনীমূলক গ্রন্থ। এই গ্রন্থে তাদের সন্ন্যাস এবং জন্ম ও মৃত্যুর চক্র থেকে মুক্তিলাভের ইতিবৃত্তের সঙ্গে সঙ্গে জৈন প্রভাবের কিংবদন্তিমূলক প্রসারের কথাও জানা যায়। এই গ্রন্থটি এখনও জৈনধর্মের আদি ইতিহাস সংক্রান্ত একটি প্রামাণ্য তথ্যসূত্র। এই গ্রন্থের ‘পরিশিষ্টপর্ব’ বা ‘স্থবিরাবলীচরিত’ নামে পরিচিত নির্ঘণ্ট অংশটি তার নিজের ব্যাখ্যা। এই নির্ঘণ্টটি যথেষ্ট গভীরতাসম্পন্ন একটি সন্দর্ভও বটে। ত্রিষষ্টি-শলাকা-পুরুষ-চরিত্র গ্রন্থটি দ্য লাইভস অফ দ্য জৈন এল্ডার্স নামে ইংরেজি ভাষায় অনূদিতও হয়েছে।
অন্যান্য
কাব্যানুপ্রকাশ গ্রন্থটি কাশ্মীরি অলংকারবিদ মন্মতের কাব্যপ্রকাশ গ্রন্থের আদলে রচিত। এই গ্রন্থে তিনি আনন্দবর্ধন ও অভিনবগুপ্ত প্রমুখ অন্যান্য পণ্ডিতদের রচনা থেকে উদ্ধৃতি দিয়েছেন।
অভিধান
অভিধানচিন্তামণি (বা 'অভিধানচিন্তামণিনামমালা') হেমচন্দ্রের রচিত চারটি প্রসিদ্ধ অভিধান বা কোষের (এনসাইক্লোপিডিয়া) মধ্যে একটি। ৬ কাণ্ডের এই কোষের মধ্যে প্রথম কাণ্ড কেবল জৈন দেবদেবী ও জৈনমতের ধর্মীয় শব্দসমূহ নিয়ে সমৃদ্ধ। এটি ছাড়া অন্যান্য কাণ্ডগুলো হচ্ছে দেব, মর্ত্য, ভূমি বা তির্যক, নারক ও সামান্য। 'অভিধানচিন্তামণি' গ্রন্থে তার স্ববিরচিত "যশোবিজয়" নামে টীকা রয়েছে, এটা ছাড়াও 'ব্যুৎপত্তিরত্নাকর' (দেবসাগকরণি) এবং 'সারোদ্ধার' (বল্লভগণি) নামে প্রসিদ্ধ টীকা রয়েছে এই গ্রন্থে। এই গ্রন্থে বিভিন্ন ছন্দের ১৫৪২টি শ্লোক রয়েছে।
অন্যদিকে বিভিন্ন অর্থবোধক শব্দগুলি নিয়ে তিনি অনেকার্থ কোষ নামে আরেকটি অভিধান রচনা করেন। দেশি-শব্দ-সংগ্রহো বা দেশি-নাম-মালা হল স্থানীয় বা অ-সংস্কৃত শব্দের একটি অভিধান। নিগন্থু সেস হল একটি উদ্ভিদবিজ্ঞান সংক্রান্ত অভিধান।
গণিত
হেমচন্দ্র তার পূর্বসূরি গোপালের অনুসরণে ফিবোনাচ্চি রাশিমালার একটি আদি পাঠ দিয়েছিলেন। ১১৫০ খ্রিষ্টাব্দে ফিবোনাচ্চির (১২০২ খ্রিষ্টাব্দ) প্রায় ৫০ বছর আগে এটি প্রকাশিত হয়।
অন্যান্য রচনা
তার অন্যান্য রচনাগুলি হল ছন্দানুশাসন (ছন্দ),অলংকার চূড়ামণি (অলংকার শাস্ত্রের টীকা), যোগ-শাস্ত্র (যোগ সংক্রান্ত সন্দর্ভ), প্রমাণ-মীমাংসা (ন্যায়শাস্ত্র) ও বীতরাগ-স্তোত্র (প্রার্থনা)।
এম. আবদুল লতিফ
আব্দুল লতিফ সংক্ষেপে এম. এ লতিফ নামে ও পরিচিত, বাংলাদেশের একজন বিত্তশালী ও ব্যবসায়ী নেতা এবং সংসদ সদস্য ছাড়াও আরো বিভিন্ন সংসদীয় কার্যক্রমের দায়িত্‌বে ছিলেন। তিনি চট্টগ্রামের সংসদীয় আসনে নির্বাচনে জয়ী হয়ে পরপর দুই মেয়াদে দশ বছরেরর জন্য দায়িত্বভার পান। তার জন্ম চট্টগ্রামে এবং সেখানেই অজানা কারণে তাকে ২০০৮ সালে জাতীয় নির্বাচনের জন্য মনোনীত প্রার্থী ঘোষণা করা হয়। এর অব্যাবহিত কিছু সময়ের মাঝে বিভিন্ন অসদাচরণ ও খামখেয়ালি পূর্ণ কাজের জন্য তিনি প্রায়ই সংবাদপত্রের বিভিন্ন খবরে স্থান পেতে থাকেন। সম্প্রতি তিনি বাংলাদেশের প্রথম রাষ্ট্রপতি শেখ মুজিবুর রহমানের স্থিরচিত্রের বিকৃত রুপ কে নিজের প্রচারে যুক্ত করে সংবাদপত্রে উদ্ধৃত হন।
পেশা ও কার্যক্রম
আব্দুল লতিফ ২০০৯ সালে দুই বছরের জন্য চিটাগাং চেম্বার অফ কমার্সের সভাপতি নির্বাচিত হন । তিনি চট্টগ্রাম শহরের, চট্টগ্রাম-১০ সংসদীয় আসন হতে ২০০৮ সালের নবম জাতীয় সংসদ নির্বাচনে এবং চট্টগ্রাম-১১ সংসদীয় আসন ২০১৪ সালের দশম জাতীয় সংসদ নির্বাচনে আওয়ামী লীগের মনোনয়ন নিয়ে নির্বাচিত হন। নির্বাচিত হবার পর তিনি চিহ্নিত দেশবিরোধীদের সাথে জামাতে ইসলামী এর আয়োজনে প্রচারণা মূলক অনুষ্ঠানে যোগ দেন এবং ইতিপূরবে উক্ত দলের সাথে তার শখ্যতার গুজব থাকলেও তা উল্লেখযোগ্য সুত্র দিয়ে প্রতিষ্ঠিত করা যায়নি ২০০৯ সালে সংসদীয় স্থায়ী স্ট্যান্ডিং কমিটি নামে অভিহিত নৌ-পরিবহন মন্ত্রণালয় সম্পর্কিত সংসদীয় স্থায়ী কমিটির উপ-কমিটির "আহ্বায়ক" নিযুক্ত হন । এছাড়া তিনি চট্টগ্রাম-১১ আসনের সাংসদ এবং বিদ্যুৎ-জ্বালানী ও খনিজ সম্পদ, নৌ-পরিবহন ও পার্বত্য চট্টগ্রাম বিষয়ক সংসদীয় স্থায়ী কমিটির সদস্য।
সমালোচিত কার্যক্রম
২০০৯ সালের ৩১শে জানুয়ারী একটি অরাজনৈতিক আবহের অনুষ্ঠানে আব্দুল লতিফ প্রধান অতিথি এবং শামসুদ্দিন বিশেষ অতিথি হিসেবে উপস্থিত ছিলেন যা ছিল জামায়াতে ইসলামীর সহযোগী সংগঠন চাষী কল্যাণ সমিতি মহানগর শাখা আয়োজিত 'যৌতুকবিহীন' এক বিয়ের অনুষ্ঠানে। সেখানে মহানগর জামায়াতের নায়েবে আমীর আফসার উদ্দিন চৌধুরী ও উপস্থিত ছিলেন। প্রসঙ্গত জামায়াত নেতা ইসলামী সমাজ কল্যাণ পরিষদের সভাপতি শামসুদ্দিনের বিরুদ্ধে যুদ্ধাপরাধের অভিযোগ রয়েছে বলে বিভিন্ন সংবাদপ্ত্র প্রচার করে। এ ব্যাপারে আব্দুল লতিফ বলেন, "আমি একটি সামাজিক অনুষ্ঠানে অংশ নিয়েছি। যেখানে আমার ছেলেসহ ১৭ জন নব দম্পতি যৌতুকবিহীন বিবাহ বন্ধনে অংশ নেন।" চট্টগ্রাম চেম্বার অফ কমার্সের সভাপতি হিসেবে থাকা কালে তিনি প্রায়ই নৌ-মন্ত্রণালয়ের দায়িত্ব প্রাপ্ত মন্ত্রী ও চট্টগ্রাম সমুন্দ্র বন্দর কর্তৃপক্ষের সাথে বিরধে জড়িয়ে পড়েন। চট্টগ্রাম সমুন্দ্র বন্দরের নিউমুরিং কনটেইনার টার্মিনালের (এনসিটি) দরপত্র নিয়ে নিজের স্বারথ রক্ষার্থে তিনি তার নিজ রাজনৈতিক দলের নেতাদের সাথে বিরোধে জড়িয়ে পড়েন।
২০০৯ সালের জুন মাসে,আবদুল লতিফ চট্টগ্রামে "ওয়াটার ট্রান্সপোর্ট কো-অরডিনেশন সেল" নামে সরকারী সভায় বিধিবহির্ভূত ভাবে প্রবেশের ও কার্যাদি তে বিঘ্ন ঘটানোর চেষ্টা করেন।
"আন্তর্জাতিক যুদ্ধাপরাধ গণবিচার" নামে একটি সংস্থার, ১৯৫ পাকিস্তানির 'প্রতীকী বিচার' কার্যে বিভিন্ন প্রভাব খাটিয়ে আহ্বায়ক হন আবদুল লতিফ
গঠনমূলক কার্যক্রম
বাণিজ্য মন্ত্রণালয় সংক্রান্ত সংসদীয় স্থায়ী কমিটির সদস্য হিসেবে, দরিদ্র জনগণের জন্য স্বল্প মুল্যে নিত্য প্রয়োজনীয় ও খাদ্যদ্রবয বিক্র্যের কার্যক্রম উদ্বোধনী অনুষ্ঠানে আবদুল লতিফ উপস্থিত ছিলেন।
উপসাগর
200px|thumb|right| [[স্পেন|স্পেনের সান সেবাস্টিয়ানের উপসাগর]] 200px|thumb|[[বঙ্গোপসাগর, দক্ষিণ এশিয়া]] thumb|200px| বারাকোয়া উপসাগর, [[কিউবা]] thumb|right|200px|ইজামির উপসাগর, তুরস্ক
উপসাগর (Bay, বে) তিন দিক স্থল দ্বারা বেষ্টিত একটি জলভাগ।  উপসাগরের জল সাধারণত শান্ত হয়। বড় বড় উপসাগরকে ইংরেজিতে গালফ (gulf) বলা হয়। আবার ক্ষুদ্রাকৃতির খাড়া পাড় বিশিষ্ট উপসাগর বা সমুদ্রের খাঁড়িগুলি ইংরেজিতে ফ্যোর্ড (fjord,  or ) নামেও পরিচিত। সাধারণত ছোটো ছোটো উপসাগরগুলি সৃষ্টি হয় নরম শিলা বা মাটি ঢেউয়ের দ্বারা অপসারিত হয়ে। শক্ত শিলাগুলি ক্ষয়প্রাপ্ত হয় অনেক দেরীতে। ফলে অন্তরীপ সৃষ্টি হয়। উপসাগরগুলিতে মাছ ও অন্যান্য সামুদ্রিক প্রাণী দেখা যায়। আবার উপসাগরগুলি অন্য কোনো উপসাগরের সঙ্গে সংযুক্তও হতে পারে (উদাহরণ স্বরূপ, জেমস উপসাগর হাডসন উপসাগরের সঙ্গে সংযুক্ত। বঙ্গোপসাগর ও হাডসন উপসাগরের মতো বৃহদাকার উপসাগরগুলিতে সামুদ্রিক ভূবিদ্যাগত বৈচিত্র্য চোখে পড়ে।
উপসাগরসমূহ
কয়েকটি ছোটো আকারের সুপরিচিত উপসাগর হল:
গালফ নামে পরিচিত কয়েকটি মাঝারি আকারের উপসাগর:
কয়েকটি বড় উপসাগর:
কয়েকটি জলভাগ যা গালফ নামে পরিচিত হলেও আসলে প্রণালী:
মূল (উদ্ভিদবিদ্যা)
মূল বা শেকড় (Root) হচ্ছে একটি বৃক্ষ বা গাছের ভিত্তি। শেকড়ের নানা ধরন, মাটির নিচের শিকড় ছাড়াও মাটির ওপরেও শেকড় দেখা যায়। এ শেকড়গুলো বের হয় উদ্ভিদের পাতা থেকে। গাছের শেকড় মাটির তলায় অনেকখানি নেমে গিয়ে মাটির ওপর গাছকে সোজা করে রাখে। শেকড় কেবল মাত্র গাছটিকে মাটির উপর শক্ত করে শুধু দাড় করিয়েই রাখে না, সঠিক খাদ্য দ্রব্য খনিজ সরবরাহ করে তার পুর্ণ বিকাশের সুযোগ করে দেয়। তাই এই শেকড় গাছের একটি অন্যতম অংশ। এর মধ্যে থাকে প্রধান একটি মূল বা শিকড়। এই মূল থেকে ছোট ছোট অনেক শেকড় বের হয়।
মূলের কাজ
শেকড় ছোট বা বড় যাই হোক না কেন মাটি থেকে গাছের জন্য খাদ্যরস সংগ্রহ করে। গাছের তৈরি খাবার শিকড় সঞ্চয় করে রাখে ভবিষ্যতের জন্য। শিকড়ের সবচেয়ে গুরুত্বপূর্ণ কাজ মাটি থেকে পানি ও খনিজ লবণ টেনে কাণ্ডের মধ্য দিয়ে পাতায় পৌঁছে দেয়া। কচি মূলের আগার একটু পিছনে জন্মায় মূলরোম। এই মূলরোমই মাটি থেকে খাবার সংগ্রহ করে। শেকড় দিয়ে টানা রস কীভাবে লম্বা লম্বা গাছের ডগায় পৌঁছে যায় সেটি সত্যিই বিচিত্র। কোনো কোনো গাছের শিকড় এতটাই খাবার সংগ্রহ করে রাখে যে শিকড়ের খুব চেনা চেহারাটা তখন আর খুঁজে পাওয়া যায় না। যেমন: মূলা, গাজর, শালগম, মিষ্টি আলু, শতমূলী প্রভৃতি। এরা মূলত গাছ থেকে খাবার সংগ্রহ করে মোটা হয়।
মুলের প্রকারভেদ
অভিযোজনের কারণেও শিকড়ের নানাবিধ রূপান্তর ঘটতে পারে যেমন অস্থানিকমূল, বায়বীয়মূল, চোষকমূল, ঠেসমূল, অধিমূল, শ্বাসমূল ইত্যাদি। অক্সিজেন ও জলের যুগ্ম সরবরাহ না থাকলে শিকড় সেদিকে প্রবাহিত হতে পারে না। মাটির নিচে জলের গতি খুবই কম। তাই শিকড়কেই বেরুতে হয় জলের সন্ধানে যে জলে দ্রবীভূত থাকে নানারকম পুষ্টি। এই পুষ্টি সংগ্রহের জন্য থাকে মাইকোরাইজা নামের এক ধরনের মিথোজীবী ছত্রাক যার কারণে সংগ্রহ শতগুণ বেড়ে যায়। শিকড় স্বভাবগতভাবে সুবিধাবাদী; এরা পাথরের ফাটলে, অপেক্ষাকৃত নরম মাটির ভেতরে, পুরানো শিকড়ের চ্যানেলেই প্রবাহিত হতে চায়।
অস্থানিক মূল
যেসব মূল ভ্রুণমুল থেকে উৎপন্ন না হয়ে উদ্ভিদের অন্য কোনো অংশ(কাণ্ড,পাতা,শাখা ইত্যাদি) থেকে উৎপন্ন হয়, তাকে অস্থানিক মূল বলে।
চোষক মূল
পরজীবীর মূল হলো চোষক মূল।
শ্বাসমূল উদাহব়ণ দাও
সুন্দরবন অঞ্চলের লবণাক্ত মাটিতে দেখা যায় আগা সরু এক ধরনের মূল। এ মূলগুলো পানির ওপর মাথা তুলে থাকে। এই মূল দিয়ে সুন্দরী এবং গরান গাছ শ্বাস নেয়। এজন্য এদের বলা হয় শ্বাসমূল বা নাসিকামূল।
স্থানিক মূল
যেসব উদ্ভিদের ভ্রূণমূল বৃদ্ধি পেয়ে সরাসরি মাটির ভেতরে প্রবেশ করে শাখা-প্রশাখা বিস্তার করে সেসব উদ্ভিদের মূলই হচ্ছে স্থানিক মূল। এক্ষেত্রে ভ্রুণমূল বৃদ্ধি পেয়ে সরাসরি মাটির ভিতর প্রবেশ করে শাখা - প্রশাখা বিস্তার করে। স্থানিকমূলে প্রধান মূল থাকে। যথা - মূলা, আম, জাম, মরিচ, সরিষা ইত্যাদির উদ্ভিদের মূল।
মূলের গঠন
শিকড় কখনো সরল নয়, অত্যন্ত জটিল এর শারীরবৃত্ত (Physiology), আন্তরগঠনতন্ত্র (Anatomy), অঙ্গসংস্থান (Morphology) ও আচরণ। মাটির নিচে থাকে বলে তা আমাদের দৃষ্টিগোচর হয় না, এবং একারণে শিকড় নিয়ে যথেষ্ট বৈজ্ঞানিক গবেষণাও হয়নি।
মূলের দৈর্ঘ্য
মূল সম্পর্কে আমাদের অনেকেরই ধারণা, এগুলো বৃক্ষের উপরিভাগের শামিয়ানা বা ক্যানপির বিস্তৃতির চেয়ে বেশি নয় কিন্তু আদতে তা ক্যানপির দ্বিগুণ-ত্রিগুণও হতে পারে। একটি ৫০ ফুট ক্যানোপিসম্পন্ন গাছের শিকড়ের বিস্তার হতে পারে ১৫০ ফুট পর্যন্ত। তবে নাতিশীতোষ্ণ অঞ্চলে গাছের শিকড়ের বিস্তৃতি ক্রান্তীয় অঞ্চলের শিকড়ের তুলনায় কম হয়। বৃক্ষের অধিকাংশ শিকড়, বলতে গেলে প্রায় ৯০ শতাংশই থাকে মাটির মাত্র ৩০ সেন্টিমিটার গভীরতার মধ্যে। বৃক্ষের মোটা কাষ্ঠল শিকড়গুলো এফোঁড়ওফোঁড় হয়ে প্লেট সৃষ্টি করে যাতে পাথর পর্যন্ত শক্তভাবে আটকে থাকতে পারে।
মূলের অঙ্গসংস্থান
মূল বা শেকড়কে প্রধানত ৩ ভাগে ভাগ করা যায়। এগুলো হলো: ভাজক অঞ্চল, দীর্ঘায়ন অঞ্চল এবং পরিস্ফুরণ অঞ্চল। একটি শেকড়ের বাইরের দিকে থাকে একসারি ছোট ছোট ইটের মতো কোষ। এর নাম এপিব্লেমা। এপিব্লেমার মাঝে মাঝে থাকে এককোষী মূলরোম। মূলরোমের তলায় ফাঁকে ফাঁকে থাকে কয়েক সারি গোলাকার কোষ। এ কোষগুলো নাম কর্টেক্স। এই কর্টেক্সেই জমা থাকে শিকড়ের সব খাবার। কর্টেক্সের শেষে থাকে এন্ডোডার্মিস ও পেরিসাইকল। শিকড়ের ঠিক মাঝের অংশেও থাকে অনেক কোষ। এই কোষগুলোকে বলে জাইলেম। জাইলেমের মধ্যের নল বেয়েই রস উঠে যায় ওপরে। জাইলেমের সঙ্গেই পর্যায়ক্রমে আর এক ধরনের কোষসমষ্টি থাকে, যার নাম ফ্লোয়েম। ফ্লোয়েমের কাজ হলো সূর্যের আলোর সাহায্যে পাতায় যে খাবার তৈরি হয় সেই খাবার নিচের দিকে নামিয়ে আনা। জাইলেম ও ফ্লোয়েম কোষগুলোই গাছের সব খাবার বহন করে গাছকে সুস্থ সবল রাখে।
জন জি লেক
জন গ্রাহাম লেক (মার্চ ১৮, ১৮৭০ - ১৬ সেপ্টেম্বর, ১৯৩৫) ২০ শতকের গোড়ার দিকে শুরু হওয়া পেন্টেকোস্টাল আন্দোলনের একজন কানাডিয়ান-আমেরিকান নেতা ছিলেন এবং তিনি একজন বিশ্বাস নিরাময়কারী, ধর্মপ্রচারক এবং থমাস হেজমালহালচের সহ-প্রতিষ্ঠাতা হিসাবে পরিচিত। দক্ষিণ আফ্রিকার অ্যাপোস্টলিক ফেইথ মিশনের । তার ১৯০৮-১৯ আফ্রিকান ধর্মপ্রচারক কাজের মাধ্যমে, লেক দক্ষিণ আফ্রিকায় পেন্টেকোস্টালিজমের বিস্তারে একটি নির্ধারক ভূমিকা পালন করেছিল, যা ২০ শতকের সবচেয়ে সফল দক্ষিণ আফ্রিকান ধর্মীয় আন্দোলন।  আফ্রিকায় তার ধর্মপ্রচারের কাজ শেষ করার পর, লেক ২০ বছর ধরে ধর্ম প্রচার করে, প্রাথমিকভাবে মার্কিন যুক্তরাষ্ট্রের পশ্চিম উপকূলে "নিরাময় কক্ষ" স্থাপন এবং নিরাময় প্রচারণা এবং গীর্জা প্রতিষ্ঠা করে। লেক জন আলেকজান্ডার ডাউই এর নিরাময় পরিচর্যা এবং চার্লস পারহামের মন্ত্রকের দ্বারা প্রভাবিত হয়েছিল।
প্রারম্ভিক জীবন এবং কর্মজীবন
লেক সেন্ট মেরিস, অন্টারিও, কানাডায় জন্মগ্রহণ করেন এবং সল্ট স্টে মেরি, মিশিগানে ১৮৮৬ সালে পরিবারের সাথে চলে যান। তিনি ১৬ ভাইবোনের একটি বড় পরিবারে জন্মগ্রহণ করেছিলেন (যাদের মধ্যে আটজন অল্প বয়সে মারা গেছেন)। তিনি মিশিগানে যাওয়ার কিছুদিন পূর্বে সেন্ট মেরির হাই স্কুল থেকে স্নাতক হন এবং একুশ বছর বয়সে মেথডিস্ট পরিচর্যায় নিযুক্ত হন বলে দাবি করেন। যাইহোক, তার শিক্ষালয়ে উপস্থিতি নিশ্চিত করা হয়নি এবং জনগণনার নথি এমনকি দশ বছরের শিক্ষা নিশ্চিত করতে পারে না। তখন লেকের কোনো আনুষ্ঠানিক ধর্মতাত্ত্বিক প্রশিক্ষণ ছিল না।
১৮৯০ সালে লেক শিকাগো, হার্ভে শহরের একটি উপশহরে চলে আসেন, যেখানে তিনি ১৮৯৬ সালে নিজের শহরে ফিরে আসার আগে ছাদ ও নির্মাণ শ্রমিক হিসাবে কাজ করেছিলেন। লেকের মতে, তিনি একজন পরিশ্রমী ব্যবসায়ী হয়ে ওঠেন এবং হার্ভে, ইলিনয়ে হার্ভে সিটিজেন এবং সল্ট স্টেতে সু টাইমস নামে দুটি সংবাদপত্র শুরু করেন । মেরি, মিশিগান, রিয়েল এস্টেটে সফল কর্মজীবন শুরু করার আগে, এবং পরে, জীবন বীমা লেনদেনে কোটিপতি হয়ে ওঠেন। ইতিহাসবিদ ব্যারি মর্টন কোনো প্রমাণ খুঁজে পাননি যে লেকের কখনো দুটি সংবাদপত্রের মালিকানা ছিল, সূত্রের উদ্ধৃতি দিয়ে যা নির্দেশ করে যে হার্ভে সিটিজেন হার্ভে জনপদ দ্বারা প্রতিষ্ঠিত হয়েছিল, এবং সো টাইমস শুরু করেছিলেন জর্জ এ ফেরিস এবং ফেরিস অ্যান্ড স্কট পাবলিশার্স মালিকানাধীন।   মর্টন আরও অভিযোগ করেন যে লেক তার ব্যবসায়িক পেশাকে অতিরঞ্জিত করেছে, এবং "স্পষ্ট প্রমাণ" দেখায় যে লেক অপরপক্ষে একটি ছোট মাপের ঠিকাদার, ছাদের এবং "হাউস-ফ্লিপার" হিসাবে কাজ করেছিল। ১৯০০ সালের আদমশুমারিতে, লেকের পেশাকে "ছুতার" হিসাবে তালিকাভুক্ত করা হয়েছে।  ১৮৯৩ সালের ফেব্রুয়ারিতে, লেক মিশিগানের নিউবেরির জেনি স্টিভেনসকে বিয়ে করেন এবং দুজনের ছয়টি সন্তান ছিল এবং ১৯০৮ সালে তার মৃত্যুর আগে আরেকটি দত্তক নেন। ১৮৯০-এর দশকে লেক এবং তার পরিবারের অনেক সদস্য ডাউইয়ের পরিষেবাগুলিতে নিয়মিত উপস্থিত হতে শুরু করে, যেখানে অংশগ্রহণকারীদের কথিতভাবে নিরাময় করা হয়েছিল এবং মৃত্যুর দরজা থেকে ফিরিয়ে আনা হয়েছিল। ১৮৯৮ সালে লেক সল্ট স্টি মেরিতে ডাউইয়ের খ্রিস্টান ক্যাথলিক গির্জার একটি ছোট অধ্যায় খোলেন এবং তার পিতামাতারা বাড়ির ছাদে মিটিং করেন। ১৯০১ সালে তিনি তার পরিবারকে জিওন, ইলিনয়েতে স্থানান্তরিত করেন, যেখানে তিনি ঈশ্বরতান্ত্রিক শহরের নির্মাণ বিভাগে কাজ করতেন।
ব্যাপক ছাঁটাইয়ের পর দেউলিয়া হয়ে যাওয়া জিয়ন সিটিকে প্রভাবিত করে, লেক ১৯০৫ সালের দিকে নতুন কর্মসংস্থান খুঁজে পায়। তিনি পরে দাবি করেন যে তিনি রেলপথ টাইকুন জেমস জেরোম হিল, সিসিল রোডস, মহাত্মা গান্ধী, আর্থার কোনান ডয়েল এবং অন্যান্যদের সহ তার সময়ের অনেক নেতৃস্থানীয় ব্যক্তিত্বের সাথে সম্পর্ক বজায় রেখেছিলেন। যখন তিনি তার প্রচার কর্মজীবন শুরু করেন তখন তিনি দাবি করেন যে তিনি $৫০,০০০ বছরের বেতন (২০০৭ সালে প্রায় $১.২৫ মিলিয়ন মার্কিন ডলার ), সেইসাথে শিকাগো বোর্ড অফ ট্রেডে তার আসন থেকে দূরে চলে গেছেন। লেকের জীবনীকার, বার্পেউ, লেকের নিজস্ব দাবির বাইরে কোন প্রমাণ নেই যে লেক এই ধনী অর্থদাতা এবং শিল্পপতিদের সাথে যুক্ত ছিল। মর্টনের মতে, সমসাময়িক নথিপত্র দেখায় যে সময়ে লেক শিকাগোতে তার নাম তৈরি করছে বলে বলা হয়েছিল তখন লেক কখনও জিয়ন সিটি ছেড়ে যায়নি; পরিবর্তে তিনি কাছাকাছি ওয়াকেগানে "সাধারণ, ছোট-শহরের বীমা বিক্রয়কর্মী" হিসাবে কাজ করেছিলেন। লেক ১৯০৭ সাল পর্যন্ত সমসাময়িক সংবাদপত্রে উপস্থিত হয় না যেখানে তিনি তার ভাষায় কথা বলার অভিজ্ঞতার বিবরণ দিয়েছিলেন।  ১৯০৭ সালে লেক পেন্টেকস্টালিজমে রূপান্তরিত হয় যখন চার্লস পারহাম ডাউইয়ের সমর্থকদের আকৃষ্ট করার জন্য জিওনে একটি তাঁবু পুনরুজ্জীবন মঞ্চস্থ করেন। পারহামের চলে যাওয়ার পর টমাস হেজমালহালচের নেতৃত্বে কয়েকশত "পারহামাইটদের" একটি দল জিওনে রয়ে গেল - এটি আজুসা স্ট্রিট রিভাইভাল থেকে সাম্প্রতিক আগমন। ১৯০৭ এর পর, লেক এই গোষ্ঠীর মধ্যে বড় হয়ে ওঠে এবং সাধারণত সহ-নেতা হিসাবে তালিকাভুক্ত হয়। ১৯০৭ সালের গ্রীষ্মে যৌনতা এবং পেডোফিলিয়ার রিপোর্টের জন্য পারহামের গ্রেপ্তারের পর, পারহামরা অসংগঠিত হয়ে পড়ে। বিশ্বাস করে যে অনেককে দুষ্ট আত্মা দ্বারা আবিষ্ট করা হয়েছিল, অনেকগুলি নৃশংস দুষ্ট আত্মার- প্রতারণা শুরু হয়েছিল, যাতে অন্তত দুটি মৃত্যু ঘটেছিল।  [অবৈধ, অকার্যকর উদ্ধৃতি লিঙ্ক] গ্রেপ্তার এবং সম্ভাব্য জনতার সহিংসতার মুখে, পারহামাইটরা ইলিনয় থেকে ব্যাপকভাবে পালিয়ে যেতে বাধ্য হয়েছিল। লেক এবং হেজমালহালচ ইন্ডিয়ানাপোলিসের উদ্দেশ্যে রওনা হন। সেখানে একবার, তারা দক্ষিণ আফ্রিকায় পেন্টেকোস্টাল মিশনের অর্থায়নের জন্য $২০০০ সংগ্রহ করেছিল।
আফ্রিকায় ধর্মপ্রচারনার কাজ
টমাস হেজমালহালচের সাথে, লেক ১৯০৮ সালে দক্ষিণ আফ্রিকার অ্যাপোস্টলিক ফেইথ মিশন (এএফএম) প্রতিষ্ঠা করেন এবং ১৯০৮ থেকে ১৯১৩ সাল পর্যন্ত মিশনারি কাজ চালিয়ে যান। লেক এবং হেজমালহালচ দক্ষিণ আফ্রিকায় প্রথম পেন্টেকস্টাল ধর্মপ্রচারক বলে মনে হবে, এবং মাতৃভাষায় কথা বলার প্রবর্তন করেছিল। যারা তাদের গির্জায় যোগ দিয়েছিল তাদের মধ্যে অনেকেই আগে জায়োনিস্ট ছিল যারা ডাউইয়ের সংগঠনের সাথে মিত্র ছিল যারা বিশ্বাসের নিরাময়ে বিশ্বাস করেছিল। মর্টন লিখেছেন, "লেক জায়নবাদ/পেন্টেকোটালিজমের এই সংমিশ্রণকে ছড়িয়ে দেওয়ার ক্ষেত্রে সহায়ক ছিল যা দক্ষিণ আফ্রিকার জন্য অনন্য... প্রায় অর্ধেক দক্ষিণ আফ্রিকান খ্রিস্টান আজ [২০১২] এর অনুগামী। . . লেক এই 'দ্বিতীয় ধর্মপ্রচার' ছড়িয়ে দেওয়ার ক্ষেত্রে একটি নির্ধারক ভূমিকা পালন করেছিল।" লেকের আন্দোলন ওয়াকারস্ট্রুমের পিটার এল. লে রক্সের নেতৃত্বে প্রাথমিক জায়োনিস্টদের অনেককে আকৃষ্ট করেছিল। এএফএম-এর শ্বেতাঙ্গ সদস্যপদের বিচ্ছিন্নতাবাদী প্রবণতার কারণে, এর বেশিরভাগ আফ্রিকান সদস্যরা শেষ পর্যন্ত বিচ্ছিন্ন হয়ে যায়, যা অনেকগুলি ভিন্ন জায়নিস্ট খ্রিস্টান সম্প্রদায় গঠন করে।
দক্ষিণ আফ্রিকায় লেকের আগমনের মাত্র ছয় মাস পরে, তার প্রথম স্ত্রী জেনি ডিসেম্বর, ১৯০৮ সালে মারা যান। তিনি তার স্ত্রীর মৃত্যুকে "শয়তানের অতিশয় নিপুণ কাজ" বলে উল্লেখ করেছেন। তিনি আরও চার বছর আফ্রিকায় তার কাজ চালিয়ে যান, তার বোন আইরিনের সাহায্যে তার সাত সন্তানকে লালন-পালন করেন।
দক্ষিণ আফ্রিকায় লেকের পরিচর্যা বিতর্ক ছাড়া ছিল না। মর্টন লিখেছেন যে লেককে অভিযুক্ত করা হয়েছিল: এএফএম-এর তহবিলের অপব্যবহার, বিশেষ করে যে তহবিল দরিদ্র গ্রামীণ এলাকায় প্রবাহিত হয়নি কিন্তু শেষ পর্যন্ত তা অ-প্রমাণিত হয়েছিল। তাঁর পরিচর্যার অধীনে যে নিরাময়গুলি হয়েছিল তা পুঙ্খানুপুঙ্খভাবে নথিভুক্ত করা হয়েছিল। তিনি আরও লিখেছেন যে "ধর্মপ্রচারণার একটি বিশ্লেষণ যা ছিল নির্লজ্জ মিথ্যায় পূর্ণ।" মারিয়াস নেল একটি ভিন্ন অবস্থান নেন, এবং একটি "প্রতারণা এবং কেলেঙ্কারী হিসাবে আপাতদৃষ্টিতে লেকের পূর্বকল্পিত ধারণার কথা উল্লেখ করেন, যা সম্পদের ভারসাম্যহীন ব্যবহার এবং অন্যায় আচরণ দ্বারা সমর্থিত"
পরবর্তী জীবন ও ধর্মীয় কাজ
লেক ১ ফেব্রুয়ারী, ১৯১৩ সালে আমেরিকাতে ফিরে আসেন এবং ১৯১৩ সালের সেপ্টেম্বরে ফ্লোরেন্সকে বিয়ে করেন। লেকের মন্তব্য এই দ্বিতীয় বিবাহের বিষয়ে ছিল, "এই দিনগুলিতে পুরুষরা নিজেদেরকে সুখীভাবে একবার বিবাহিত বলে মনে করে। আমি বিশেষভাবে আশীর্বাদ পেয়েছি যে আমি সুখে দুবার বিয়ে করেছি।" এই বিয়ে থেকে পাঁচ সন্তানের জন্ম হয়।
এক বছর ভ্রমণের প্রচারের পর, লেক ১৯১৪ সালের জুলাইয়ের মধ্যে স্পোকেনে, ওয়াশিংটন- তে স্থানান্তরিত হয় এবং "দ্য চার্চ অফ ট্রুথ"-এ পরিচর্যা শুরু করে। তিনি দ্য ডিভাইন হিলিং ইনস্টিটিউট নামে একটি সংস্থা শুরু করেন এবং "লেকের ডিভাইন হিলিং রুম" নামে একটি সংস্থা খুলেছিলেন। লেক ১৯১৫ থেকে মে ১৯২০ পর্যন্ত "নিরাময় কক্ষ" চালায়, সেই সময়ে তিনি পোর্টল্যান্ড, ওরেগন -এ চলে যান, একই ধরনের পরিচর্যার জন্য যা আরও পাঁচ বছর স্থায়ী হয়েছিল। ১৯৩১ সালে স্পোকেনে ফিরে আসার আগে তিনি ক্যালিফোর্নিয়ার উপকূলে এবং অবশেষে ১৯২৭ সালে হিউস্টন, টি এক্স-এ গীর্জা এবং "নিরাময় কক্ষ" খুঁজে পেতে থাকেন। স্পোকেনে ফিরে আসার পরে তিনি একটি পুরানো গির্জা কিনেছিলেন এবং তার চূড়ান্ত গির্জা এবং নিরাময় কক্ষ শুরু করেছিলেন।
১৯৩৫ সালে, লেক একটি গুরুতর স্ট্রোক করে এবং ১৬ সেপ্টেম্বর, ১৯৩৫, ৬৫ বছর বয়সে মারা যান।
ডিজে স্নেক
উইলিয়াম স্যামি ইতিয়েনে গ্রিগাহচিনি, পেশাগতভাবে ডিজে স্নেক নামে পরিচিত, ফ্রাঙ্কো-আলজেরিয়ান সংগীত প্রযোজক এবং ডিজে।    ২০১৩ সালের ফেব্রুয়ারিতে তার গান, বার্ড মেশিন ডিপলো'র লেবেল, ম্যাড ডিসেন্টে প্রকাশিত হয়। এরপর ২০১৫ তে তিনি মেজর ল্যাজার এর সাথে তার একক, লিন অন প্রকাশ করেন, যা ব্যবসায়িকভাবে ব্যাপক সফলতা পায়।
তুফায়েল ইবনে আল-হারিস
জীবনী
তিনি ছিলেন আল-হারিস ইবনে সাখবারার পুত্র, যিনি আজদ গোত্রের ছিলেন এবং তার মাতা উম্মে রুমান বিনতে উমায়ের কিনানা গোষ্ঠীর আল-হারিস গোত্রের ছিলেন।
পরিবারটি মক্কায় চলে আসার পর সেখানে তাদের পিতা তখন আবু বকরের মিত্র হয়ে ওঠেন। এর পরপরই আল-হারিস মারা যান, যার ফলে তুফায়েল ও তার বিধবা মা সম্পূর্ণরূপে আবু বকরের উপর নির্ভরশীল হয়ে পড়েন। আবু বকর উম্মে রুমানকে ৬০১ সালে বিয়ে করেন।
তুফায়েল ছিলেন ক্রীতদাস আমির ইবনে ফুহায়রার মালিক, যাকে তিনি পরে তার সৎ বাবার কাছে বিক্রি করে দেন।
৬২২ সালে তাদের মা মদীনায় হিজরত করলে তুফায়েল ও তার ভাই আব্দুল রহমান মক্কায় অবস্থান করেন।
ভারতে সর্বাধিক আয়কারী চলচ্চিত্রসমূহের তালিকা
নিম্নে ভারতীয় রুপিতে মোট আয় করে ভারতে সর্বাধিক উপার্জনকারী চলচ্চিত্রগুলির একটি তালিকা রয়েছে । এটি পরিসংখ্যানগুলির সরকারী ট্র্যাকিং নয়, কারণ নির্ভরযোগ্য উৎসগুলি যে তথ্য প্রকাশ করে তাদের অনুমান বাড়ানোর জন্য প্রায়শই চাপ দেওয়া হয়। একবিংশ শতাব্দীতে বক্স অফিসের সংগ্রহগুলি অবিচ্ছিন্নভাবে বৃদ্ধি পেয়েছে, এর মূল কারণগুলি টিকিটের দাম বৃদ্ধি এবং একটি চলচ্চিত্রের প্রেক্ষাগৃহে এবং পর্দার সংখ্যা বৃদ্ধি হিসাবে চিহ্নিত করা হয়েছে। ঘরোয়া বক্স অফিসে সর্বাধিক উপার্জনকারী চলচ্চিত্রগুলির মধ্যে বেশিরভাগ হ'ল ভারতীয় চলচ্চিত্রগুলি, বিশেষত বলিউড থেকে, হিন্দি- ভাষাগুলির চলচ্চিত্র শিল্প, তারপরে তামিল (কলিউড) এবং তেলুগু (টালিউড) চলচ্চিত্রের শিল্প। বিশ্বব্যাপী সর্বাধিক উপার্জনকারী ভারতীয় চলচ্চিত্রের তালিকার জন্য, সর্বাধিক উপার্জনকারী ভারতীয় চলচ্চিত্রের তালিকা দেখুন।
সংক্ষিপ্ত বিবরণ
<!--ভারতে সর্বোচ্চ আয়কারী চলচ্চিত্র হল বাহুবলী ২: উপসংহার (২০১৭), (ইউএস $ ২১৮ মিলিয়ন) মোট গার্হস্থ্য আয়ের সঙ্গে। চলচ্চিত্রটি বেশ কয়েকটি দেশীয় রেকর্ড ভেঙেছে, এটির উদ্বোধনী সাপ্তাহিক শেষে ৪১৫ কোটি  আয় করে। দঙ্গল ( ২০১ ৬), যা বিশ্বব্যাপী সর্বাধিক উপার্জনকারী ভারতীয় চলচ্চিত্র, আগের সর্বাধিক উপার্জনযোগ্য দেশীয় চলচ্চিত্র ছিল, যার ঘরোয়া  ৫১১.২৪  কোটি টাকা।  মুদ্রাস্ফীতির জন্য সামঞ্জস্য করা হলে, ভারতে সর্বাধিক উপার্জনযোগ্য চলচ্চিত্রটি মুঘল-ই-আজম (১৯৬০), ২০১৭ সালের হিসাবে আনুমানিক  ২,০০০  সমতুল্য ঘরোয়া আয়ের সমন্বয়ে. এটা দ্বারা অনুসরণ করা হয় মাদার ইন্ডিয়া (1957), [নিম্ন-আলফা 3] শোলে (1975), [নিম্ন-আলফা 4] Baahubali 2: উপসংহার, এবং তারপর হাম আপকে হ্যায় কাউন। । (1994), [লোয়ার-আলফা 5] প্রতিটি সমন্বয়যোগ্য ঘরোয়া আয়ের পরিমাণ <span about="#mwt35" data-cx="[{&quot;adapted&quot;:true,&quot;partial&quot;:false,&quot;targetExists&quot;:true}]" data-mw="{&quot;parts&quot;:[{&quot;template&quot;:{&quot;target&quot;:{&quot;wt&quot;:&quot;ভারতীয় টাকা&quot;,&quot;href&quot;:&quot;./টেমপ্লেট:ভারতীয় টাকা&quot;},&quot;params&quot;:{&quot;1&quot;:{&quot;wt&quot;:&quot;1,000 crore&quot;}},&quot;i&quot;:0}}]}" data-ve-no-generated-contents="true" id="mwRw" typeof="mw:Transclusion">₹1,000 crore ছাড়িয়েছে। উপসংহার: ফুটফলস নিরিখে, ছায়াছবি আনুমানিক 100 মিলিয়ন (10 কোটি) ভারতীয় বিক্রি টিকেট অতিক্রম করেছে Baahubali 2 হয় মাদার ইন্ডিয়া মুঘল-ই-আজম, এবং শোলে।
ঘরোয়া ভারতীয় চলচ্চিত্রগুলির দ্বারা ভারতীয় বাজারের প্রাধান্য রয়েছে, যা ২০১৫ সালে দেশের বক্স অফিসের revenue৫% উপার্জনকে উপস্থাপন করে; আমেরিকা যুক্তরাষ্ট্রের পরে এটি একটি বড় চলচ্চিত্রের বাজারের পক্ষে সর্বোচ্চ, যেখানে ঘরোয়া হলিউডের ফিল্মগুলি বক্স অফিসের উপার্জনের ৮৮.৮% উপস্থাপন করে। ভারতীয় চলচ্চিত্রগুলি ঘরোয়া ভারতীয় বক্স অফিসের শীর্ষে থাকলেও হলিউডের চলচ্চিত্রের বাজার ধীরে ধীরে বাড়ছে; বিদেশী ছায়াছবি মার্কেট শেয়ার 2015 15% পর্যন্ত 2014 সালে 8% থেকে rose, এ 2016 ভারতীয় বাজারে 10% প্রতিনিধিত্বমূলক হলিউড ছায়াছবি সঙ্গে এর মধ্যে 2017. এবং 13% কিছু ভারতের প্রথমতম বিদেশী ব্লকবাস্টারগুলির মধ্যে ম্যাকেন্নার গোল্ড ( ১৯৯৯ ) গ্রেগরি পেক এবং ওমর শরীফ অভিনীত ছিল, এবং ব্রুস লি -র হংকংয়ের মার্শাল আর্ট ফিল্মস এন্টার ড্রাগন (1975 সালে) এবং ওয়ে অফ দ্য ড্রাগন (1979 সালে) অন্তর্ভুক্ত ছিল। নেট ব্যবসায়ের নিরিখে হলিউডের প্রযোজনা অ্যাভেঞ্জারস: এন্ডগেম (2019) India ৩ সংগ্রহের মাধ্যমে ভারতের ৪ র্থ চূড়ান্ত চলচ্চিত্র এবং মোট আয় হিসাবে মোট 5 ম সর্বোচ্চ আয় করেছে of ।  । -->
সমন্বিত আয়
<!--=== ফুটফলস ===
বিদেশী চলচ্চিত্র
নিম্নলিখিত ছায়াছবির তালিকা ভারতীয় রুপির ভিত্তিতে বাছাই করা হয়েছে। পরিসংখ্যানগুলি মার্কিন ডলারেও দেওয়া হয়, তবে এটি সামঞ্জস্যপূর্ণ নাও হতে পারে, কারণ সময়ের সাথে সাথে ডলার-রুপির বিনিময় হারেও বৈচিত্র রয়েছে।
তুলাইপাঞ্জি চাল
তুলাইপাঞ্জি একটি ভারতীয় চাল যা মূলত পশ্চিমবঙ্গে চাষ হয়। এই সুগন্ধি চাল উত্তর দিনাজপুর জেলার রায়গঞ্জ অঞ্চলে চাষ করা হয়। এছাড়া দক্ষিণ দিনাজপুর জেলাতেও চাষ করা হয়। ২০১২ সালে পশ্চিমবঙ্গ সরকার এই চালকে লন্ডন অলিম্পিকে ফুড ফেস্টিভ্যালে পাঠিয়েছিলো।
ভৌগোলিক স্বীকৃতি
২০১৭ সালের জুন মাসে ভারত সরকার তুলাইপাঞ্জি চালকে পশ্চিমবঙ্গের বলে স্বীকৃতি দিয়েছে।
সান্তিয়াগো দে কম্পোসতেলা ট্রেন দুর্ঘটনা
২৪ জুলাই ২০১৩ তারিখে, একটি উচ্চগতিসম্পন্ন ট্রেন মাদ্রিদ থেকে ফেররোল ভ্রমণকালে, উত্তর-পশ্চিম স্পেনের স্বায়ত্তশাসিত অঞ্চল গালিসিয়ায় সান্তিয়াগো দে কম্পোসতেলা রেলওয়ে স্টেশনের ৪ কিমি দূরে লাইনচ্যুত হয়। এ সময় ট্রেনটিতে ২২২ জন (২১৮ জন যাত্রী এবং ৪ জন ক্রু) ছিল, যাদের মধ্যে প্রায় ১৪০ জন আহত এবং ৭৮ জন নিহত হন।
ট্রেনের তথ্য রেকর্ডার থেকে জানা যায়, দুর্ঘটনার সময় লাইনের একটি বাঁকে ট্রেনটির সর্বোচ্চ গতি থাকার কথা ছিল ৮০ কিলোমিটার, তবে তা এর দ্বিগুণ গতিতে (১৯০ কিলোমিটার বেগে) বাঁকটি অতিক্রম করছিল।
স্পেনে ১৯৪৪ সালে হওয়া তররে দেল বিয়েরো ট্রেন দুর্ঘটনা পর, প্রায় ৭০ বছরের মধ্যে এটিই সবচেয়ে ভয়াবহ ট্রেন দুর্ঘটনা।
পটভূমি
স্পেন পৃথিবীর সবচেয়ে দ্রুত গতির রেল নেটওয়ার্কের একটি, নির্মিত ও পরিচালিত হয় অবকাঠামো কোম্পানী আদিফ দ্বারা এবং রাষ্ট্রীয় মালিকানাধীন অপারেটর আরইএনএফই দ্বারা চালিত হয়, যারা রোলিং স্টুকগুলির ব্যবস্থাপনা করে। আরইএনএফই ক্লাস ১৩০ যাত্রী ট্রেন দ্রুতগতির ট্র্যাকের উপর সঞ্চালিত হয়, কিন্তু তা কোম্পানির দ্রুততম ট্রেন নয়।
রারা রাষ্ট্রীয় নিকুঞ্জ
রারা রাষ্ট্রীয় নিকুঞ্জ নেপালের হিমালয় অঞ্চলের একটি জাতীয় উদ্যান। এটি ১৯৭৬ সালে প্রতিষ্ঠিত হয়। নেপালের মুগ এবং জুমলা জেলাজুড়ে বিস্তৃত এই উদ্যানটির আকার ১০৬ বর্গকিলোমিটার। রারা রাষ্ট্রীয় নিকুঞ্জ নেপালের জাতীয় উদ্যানগুলোর মধ্যে সবচেয়ে ছোট। এই উদ্যানের প্রধান পর্যটন আকর্ষণ রারা হ্রদ, যা সমুদ্রপৃষ্ট থেকে ২,৯৯০ মিটার (৯,৮১০ ফিট) উচুতে অবস্থিত। হুমলা-জুমলা অঞ্চলের স্বতন্ত্রমন্ডিত উদ্ভিদ ও প্রাণীকুল সংরক্ষণের উদ্দেশ্যে উদ্যানটি প্রতিষ্ঠিত হয়।
রারা রাষ্ট্রীয় নিকুঞ্জের উচ্চতার তারতম্য ২,৮০০ থেকে ৪,০৩৯ মিটারের মধ্যে। রারা হ্রদের দক্ষিণে অবস্থিত চুচেমারা শৃঙ্গ এই উদ্যানের সর্বোচ্চ স্থান। উদ্যানের উত্তরে, রুমা কান্দ ও মালিকা কান্দ-এর মাঝামাঝি অবস্থিত আলপাইন স্বাদু জলের রারা হ্রদ নেপালের সর্ববৃহৎ হ্রদ। হ্রদটি ১০.৮ বর্গকিলোমিটার এলাকাজুড়ে বিস্তৃত এবং এর সর্বোচ্চ গভীরতা ১৬৭ মিটার। রারা হ্রদের আকার উপবৃত্তাকার। পূর্ব-পশ্চিমে বিস্তৃত হ্রদটি দৈর্ঘ্যে ৫ কিলোমিটার এবং প্রস্থে ৩ কিলোমিটার। হ্রদের পানি নিজার নদ হয়ে অবশেষে মুগু-কর্নালি নদীতে পতিত হয়।
নেপালের জাতীয় উদ্যান ও বন্যপ্রাণী সংরক্ষণ অধিদপ্তর রারা জাতীয় উদ্যানের সংরক্ষণ করে। নেপাল সেনা বাহিনী এই সংরক্ষণ কাজে সহায়তা করে থাকে।